A ló latin nevét viseli az S-Modell nyomdokain haladó csapat. Ez a csapat a 90-es évek elejének pezsgő klubéletében az egyik legnépszerűbb zenekar volt. Volt egy számuk, amit még az Állati elmék nevű formációból hoztak magukkal: Lóval ne Úgy 300 koncertet játszottak évente, ha nem többet. Aztán a csapat szétvált. Előbb Ferenczi Gyuri ment el és megalapította a Herfli Davidsont, Pribil Gyuri pedig a Kimnowak zenekar egyik alapító tagja lett. - Nemes Nagy Péter
Az Equus 1999-ben alakult. Az első CD 2000 tavaszán jelent meg. Rythm&blues lemez, változatos számokkal, de mégis karakteres jegyekkel, amelyeken az S-Modell-Kimnowak vérvonal határozottan felismerhető. Olyan neves muzsikusok működtek közre, mint Dióssy D. Ákos (Kis Pál és borz), Ferenczi György, Hobo, Lukács László (Tankcsapda) és Novák Péter (Kimnovák).
2002 tavaszán tagcsere következett be a zenekar életében. Az új basszusgitáros az egykori Ossian és jelenlegi Fahrenheit tagja Vörös Gábor. Három év után elkészült az Equus második, tíz dalt tartalmazó koncept albuma, mely egy indián legendát dolgoz fel. A lemez születésének története mintegy másfél évvel ezelőttre nyúlik vissza. Miután 2002 áprilisában két nap alatt(!) rögzítettek egy nyolc dalból álló demo felvételt, a fiúk ráébredtek az együttzenélés örömére és ami talán a legfontosabb - arra, hogy ez a formáció milyen lehetőségeket rejt magában. Elég áttekintenünk a tagok sokrétű múltját, melynek gyökerei a folk, blues, underground, rock, heavy metal, stb. zenei világába egyaránt visszanyúlnak. A próbafelvétel sikerein felbuzdulva, egy olyan elképzelés körvonalai kezdtek kialakulni, amely a hagyományos értelemben vett blues zenét fejezi ki egy modernebb hangzásvilággal. Így lett az új lemez vezérfonala Pribil Gyuri jellegzetes gitárjátéka mellett a groove és az akusztikus dob ízléses ritmikája egy kemény és határozott basszus alappal ötvözve. A lemez érdekessége továbbá a hegedű és scratch váltott szólamai, valamint Fekete Jenő, Garda Zsuzsa és a rapper Badgio közreműködése. A stúdióban a zenekar mindössze 130 óra alatt egy olyan színes, kicsit szürreális szövegvilágú anyagot alkotott, ami minden igényes zenét szerető hallgatót ki tud elégíteni, de a populárisabb muzsikát kedvelők is könnyen be tudják majd fogadni. Ízelítőül néhány dal cím: Ébresztő, Nincs más hátra, Porból a porba. A lemez a Ébresztő címet kapta.
Pribil György - gitár, vokál
Bajovics Milán - hegedű
Gilián Gábor/Gerdesíts Ferenc dob
Blues Patika Fesztivál a Fonóban: Big Daddy Wilson és Led Zeppelin est
Equus lemezbemutató az 5 éves Henry J. Bean’s pub Blues Alley klubjában
apacsok bonded by blood the limousines haemorrhage thin lizzy the lightning thief álomháború fall out boy vince neil sweetest devilry sőrés zsolt neo fm harlem gospel choir a.m.d. born from pain catherine hardwicke macbook pro erőszakik santa cruz duende toxic waltz magyar atom érdi tamás southern comfort garbage